《长平怀古》
明代·何乔新

寒云起崇冈，厉风振林木。山鸟鸣嘤嘤，恍如赵兵哭。

低徊忆往鸣，感我泪相续。哀哉长平战，虎吻厌人肉。

翩翩佳公子，虑鸣何不熟。括也喜谈兵，身死家亦覆。

忍哉白氏子，欺天逞淫毒。雄兵纷若林，一旦填溪谷。

至今耕垦者，往往得遗镞。孰云天网疏，报应如转毂。

杜邮岂为冤，万死未足赎。嗟嗟秉钺士，起传宜三复。

前车谅未远，后乘慎驰逐。

作者简介：何乔新（1427年-1502年）字廷秀，号椒丘，又号天苗。江西广昌旴江镇人，何文渊第三子。明代大臣。景泰五年（1454）中进士，后拜刑部侍郎。孝宗嗣位，万安、刘吉等忌乔新刚正，出为南京刑部尚书。未几，复代杜铭为刑部尚书。孝宗弘治元年（1488年）正月，吏部尚书王恕举荐为刑部尚书，弘治四年八月（1491年）辞官归里，辞官后杜门著述。弘治十五年十二月二十二日（1503年1月19日）卒，年七十六岁。正德十一年（1516年），追赠太子太保，次年追谥文肃。